Stinius Fredriksen

Stinius Fredriksen (1902–1977) var en norsk billedhugger og maler.  Han har laget en rekke offentlige minnesmerker, og fra 1945 ledet han skulpturarbeidet på Vestfronten på Nidarosdomen.

Fredriksen har lagd mange offentlige minnesmerker som blant annet kan sees i Oslo, Stavanger, Trondheim og Kirkenes.  Arbeid som Fredriksen utførte på tjuetallet er klassiske i utforming, men fra midt på tredvetallet får skulpturene hans en mer abstraherende form.

 Liv 
Stinius var sønn av gårdbruker Ole Fredriksen (1870–1959) og Lina Talgø (1874–1961).

Fredriksen studerte først under Wilhelm Rasmussen på Statens kunstakademi i 1921-1923. Han fikk stipend fra Conrad Mohr og den norske stat for å studere videre i utlandet. I 1923-1924 studerte han under Émile Antoine Bourdelle i Paris. Senere besøkte han Paris igjen som elev av Charles Despiau i 1928 og 1933.

I 1931 giftet Fredriksen seg med Irma Lønn (1908–1995).

 Større arbeider
 Nidarosdomen 
Fra 1927 jobbet Fredriksen med restaurasjon av Nidarosdomen, et arbeid som med enkelte avbrudd varte fram til 1965.  Fra 1945 ledet han skulpturarbeidet på vestfronten.  I alt leverte han 24 verk til domen, med apostelen Andreas (1929) som det første bidraget.

I arbeidet med Nidarosdomen utviklet Fredriksen en personlig gotisk stilart.  Til Dagbladet 20. november 1965 uttalte han «Dette med gotikken har aldri betydd noen tvangstrøye for meg.  Gotisk skulptur er friere og mer levende i forhold til arkitekturen enn noen annen form». Av medarbeiderne i Trondheim ble Fredriksen på spøk kalt «Sankt Inius».

 Stavanger domkirke 
I 1962 fullførte Fredriksen fire helgenstatuer i østfronten på Stavanger domkirke, som en del av restaurasjonsarbeide. Statuene i kleberstein er i høygotisk stil og framstiller sankt Katarina (1347-80), sankt Birgitta (1303-73), Stavanger domkirkes tidligere skytshelgen sankt Svithun (død ca. 863) og sankt Vincent (død ca. 304). De fire er utstyrt med tradisjonelle attributter: sankt Katarina med sverd og marterhjul, sankt Birgitta med bok, sankt Svithun med bok og bispestav og sankt Vincent med møllehjul og ravn. Fredriksen valgte fire av de helgenene som er knyttet til de tolv altrene som er kjent fra 1400-tallet i kirken.

 Utmerkelser og tillitsverv
På Verdensutstillinga i Barcelona 1929 fikk Fredriksen æresdiplom.

Fredriksen var viseformann i Bildende Kunstneres Forening fra 1945 og formann i perioden 1951-55. Han deltok i etableringen av Norsk Billedhoggerforening i 1946, og han var medlem av Nasjonalgalleriets råd og innkjøpskomite, og medlem av den faste jury til Høstutstillingen.

I 1969 ble Fredriksen utnevnt til ridder av 1. klasse av St. Olavs Orden.runeberg.org. Hvem er hvem 1973

Stavanger kommune deler ut en årlig kulturpris, der premien omfatter statuetten «Pike med sjal», laget av Fredriksen.  Kunstneren fikk selv Stavanger Aftenblads kulturpris i 1958.

 Liste over arbeider 
 1921 Den pukkelryggede (byste)
 1925 «Gutten og bukken» i bronse. Statuen er i Byparken i Stavanger. Den er laget i Paris.Tekst på statuen. Midler kom fra Bertha Berg, født Randulffs legat.
 1924–29 Apostelen Andreas og 13 andre figurer (kleberstein) for domkirkens vestfront, Nidarosdomen, Trondheim
 1926 Pikehode (granitt), Najonalgalleriet
 1929 Hyrdenes tilbedelse (relieff), Nidarosdomen
 1930 Carl Adolf Dahl (bronse, helfigur), Trondheim Sentralstasjon
 1931 Maria med Jesusbarnet, Nidarosdomen
 1933 Statue av Peter Andreas Munch, bronse, Universitetsplassen i Oslo.
 1934 Statuer utenfor Tinghuset i Bergen, «Visdommen» og «Rettferdigheten».
 1935 Statue «Mor med unge», marmor. I Nasjonalgalleriet.
 1936 Skulptur «Introduksjon». I Trøndelag kunstmuseum.
 1938 Haakon Shetelig (byste, bronse), Historisk museum, Bergen
 1940 Minnesmerke over Johan Svendsen, kvinnefigur med strengeinstrument, utenfor Oslo Konserthus.Tanja Franzen. Undersøkelse og forslag til behandling av marmorskulptur av Stinius Fredriksen, dedikert komponisten Johan Svendsen i 1940. Masteroppgave i objektkonservering, UiO 2008
 1943 Gravmonument over Jens Thiis (relieff, marmor), Vestre Gravlund, Oslo
 1948 Statue av Lars Hertervig, granitt, Hertervigs plass i Stavanger.  Midler fra Stavanger Byselskap og Martha Berg, født Randulffs legat.
 1948 Statue av et par, som tilhører Riksmuseet på Island.Stavanger Aftenblad: Rogalandshimmelen den vakreste av alle, 15.10.1966. Statuen er avbildet.
 1948 Relieffet «Dommedag», Nidarosdomen, Trondheim.
 1950 Byste av Peter Waage, Universitetet i BergenHans byster av Waage og Guldberg ble i 1964 gjengitt på to norske frimerker i anledning 100-årsjubileet for Massevirkningsloven; jfr NK 551 hos dnf.as
 1950 Byste av Cato Guldberg, Universitetet i Bergen.
 1950 Statue av Franklin D. Roosevelt, Rådhusplassen i Oslo. Førstepris i konkurranse.
 1952 «Frigjøringsmonumentet», Kirkenes.
 1955 Hode, Gunnar Reiss-Andersen
 1957? Altertavle, Molde domkirke.
 1957 Johan Halvorsen (bronse, helfigur), Drammen
 1957 Krigsminnesmerke, Rambergan i Tromsø.
 1961 Alfred Maurstad (byste, bronse), Nationaltheatret, Oslo
 1962 Fire helgenstatuer i østfronten på Stavanger domkirke av kleberstein.Stavanger Aftenblad: Ringen sluttet, 30.6.1962.
 1962 Byste av Vilhelm Bjerknes, Universitetet i Bergen.
 1963 Statue av Ole Halvor Holta, Notodden
 1964 Statue av Johan Sverdrup, Wessels plass i Oslo.
 1966 Byste av Sigfred Chr. Dyring. Torget i Stavanger.
 1970 Statue av Bergens skytshelgen St.Sunniva, Bergenhus festning, Bergen.
 1971 Haakon 7 (bronse, helfigur), Kong Haakon VII's plass, Trondheim.
 1972 Dyre Vaa (hode, bronse), Vaa-museet, Rauland
 1974 Frihetens menn 1814 (utkast) 
 1981 Statue «Pike med sjal», bronse. Støpt etter en modell fra ca. 1960.  Bjergstedparken i Stavanger.  
 Uten år Byste av Olav Duun, Det Norske Teatret.
 Uten år Statuen «Sapho» av en sittende kvinne. I privat eie.Stavanger Aftenblad: Brukte morsarvet til å kjøpe et minne om mor, 27.2.2009.
 Uten år Olaf Nordhagen, Trondheim.

 Galleri 

 Referanser 

uib.no .  Byste av Vilhelm Bjerknes.  Besøkt 26. februar 2012.

stavanger.kommune.no .  Stavanger kommunes kulturpris.  Besøkt 18. juni 2012
notodden.no.  Kunst i Notodden.  Besøkt 18. juni 2012

 Litteratur 



 Eksterne lenker 


Kategori:Norske billedhuggere
Kategori:Personer fra Stavanger kommune
Kategori:Riddere av 1. klasse av St. Olavs Orden